S-470/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 8. september sl., á hendur D-kk-þgf A-kk-þgf G-kk-þgf, Reykjavík, „fyrir eftirtalin brot, framin á árunum 2014 og 2015:

1. Fíkniefnalagabrot, með því að hafa þriðjudaginn 21. október 2014 haft í vörslum sínum á skemmtistaðnum Moe‘s og á heimili sínu að Dísaborgum 13 í Reykjavík, samtals 19,24 g ar maríjúana sem lögregla lagði hald á.

2. Fíkniefnalagabrot, með því að hafa föstudaginn 24. október 2014 haft í vörslum sínum á heimili sínu að Díaborgum 13 í Reykjavík, 29,41 g af maríjúana sem lögregla lagði hald á.

3. Fíkniefnalagabrot, með því að hafa fimmtudaginn 13. nóvember 2014 haft í vörslum sínum á heimili sínu að Dísaborgum 13 í Reykjavík, 33,11 g af maríjúana sem lögregla lagði hald á.

4. Vopnalagabrot, með því að hafa sunnudaginn 22. febrúar 2015, haft í vörslum sínum hnúajárn á skemmtistaðnum Moe‘s í Jafnarseli 6 í Reykjavík.

5. Fíkniefnalagabrot, með því að hafa fimmtudaginn 12. mars 2015 haft í vörslum sínum á skemmtistaðnum Moe‘s í Jafnarseli 6 í Reykjavík 2,87 g af maríjúana sem lögregla lagði hald á.

6. Fíkniefnalagabrot, með því að hafa fimmtudaginn 5. mars 2015 haft í vörslum sínum í sölu og dreifingarskyni innandyra á veitingastaðnum Viethouse að Hraunbergi 4 í Reykjavík og á heimili sínu að Dísaborgum 13, samtals 12,79 g af maríjúana sem lögregla lagði hald á.

7. Fíkniefnalagabrot, með því að hafa þriðjudaginn 12. maí 2015 haft í vörslum sínum í sölu og dreifingarskyni í ruslafötu framan við veitingastaðinn Víetnamskar veitingar að Hraunbergi 4 í Reykjavík 26,22 g af maríjúana sem lögregla lagði hald á.

Teljast brot í 1.,2.,3.,5.,6. og 7. lið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 en brot í 4. lið við c-lið 2. mgr. 30. gr. sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt að 123,64 g af maríjúana sem lagt var hald á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess krafist að ákærði sæti upptöku skv. heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 á samtals 288.000 kr. sem lögregla lagði hald á (mál nr. 007-2014-61345, 007-2015-11897 og 007-2015-27317) og aflað var með ólögmætri sölu ávana- og fíkniefna. Þá er þess enn fremur krafist að hnúajárn sem lagt var hald á (mál nr. 007-2015-9499), verði gert upptækt skv. 1. mgr. 37. gr. vopnalaga nr. 16/1998.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 3 mánuði. Upptækt skal vera 123,64 g af maríjúana, 288.000 krónur og hnúajárn. Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., 102.300 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, D-kk-nf A-kk-nf G-kk-nf, sæti fangelsi í 3 mánuði.

Upptækt skal vera 123,64 g af maríjúana, 288.000 krónur og hnúajárn.

Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., 102.300 krónur að meðtöldum virðisaukaskatti.

A-kk-nf Í-kk-nf